Document ID: 31993D0070

31993D0070
L 025/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 декември 1992 година
относно кодифициране на съобщението „Анимо“
(93/70/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/65/ЕИО (2), и по-специално член 20, параграф 3 от нея;
като има предвид, че за да осигури функционирането на мрежата, Комисията е приела Решение 91/637/ЕИО от 3 декември 1991 г. относно установяване на образец на съобщение, което следва да се предава чрез компютризираната мрежа „Анимо“ (3);
като има предвид, че е необходимо, за да се гарантира бързо разбиране на съобщението „Анимо“ и да се защити ефикасно здравето на животните, да се определи кодът, които следва да се използва при стоките, предвидени в точка 4 от приложението към Решение 91/637/ЕИО;
като има предвид, че присъствието на някои видове живи животни и продукти в кодифицирането, предвидено в настоящото решение не предполага адресиране на съобщение посредством компютризираната мрежа „Анимо“;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Кодовете за използване за стоките, посочени в точка 4, първо тире от приложението към Решение 91/637/ЕИО, са определени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 21 декември 1992 година.

Labels: 12
3
17
6